CELEX: C2005/296/62
Language: sl
Date: 2005-11-26 00:00:00
Title: Zadeva T-342/05: Tožba, vložena dne  14. septembra 2005  — Henkel proti UUNT

26.11.2005   
            
            
               SL
            
            
               Uradni list Evropske unije
            
            
               C 296/28
            
         Tožba, vložena dne 14. septembra 2005 — Henkel proti UUNT
   (Zadeva T-342/05)
   (2005/C 296/62)
   Jezik, v katerem je bila tožba vložena: nemščina
   Stranke
   
      Tožeča stranka: Henkel KGaA (Düsseldorf, Nemčija) (zastopnik: C. Osterrieth, Rechtsanwalt)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka v postopku pred odborom za pritožbe: Serra Y Roca S.A. (Barcelona, Španija)
   Predlogi tožeče stranke
   
               —
            
            
               Razglasitev ničnosti odločbe prvega odbora za pritožbe Urada za usklajevanje na notranjem trgu z dne 14. julija 2005 v pritožbenem postopku R 0556/2003-1, ki se nanaša na prijavo za registracijo znamke Skupnosti št. 1 284 470, vloženo 19. julija 2005;
            
         
               —
            
            
               naložitev plačila stroškov postopka Uradu za usklajevanje na notranjem trgu.
            
         Tožbeni razlogi in bistvene trditve
   
      Prijavitelj znamke Skupnosti: SERRA Y ROCA, S.A.
   
      Znamka Skupnosti, ki je predmet prijave: besedna znamka „COR“ za proizvode razreda 3 — prijava št. 1 284 470
   
      Imetnik znamke ali znaka, navajanega v postopku z ugovorom: tožeča stranka
   
      Znamka ali znak, navajan v postopku z ugovorom: nacionalna znamka „Dor“ za proizvode razredov 3, 5 in 21
   
      Odločba oddelka za ugovore: zavrnitev ugovora glede proizvodov „pripravki za razmaščevanje in brušenje; mila“ razreda 3
   
      Odločba odbora za pritožbe: zavrnitev pritožbe tožeče stranke
   
      Tožbeni razlogi: Kršitev člena 8(1)(b) Uredbe Sveta št. 40/94 zaradi verjetnosti zmede med nasprotujočima znamkama zaradi vidne in slišne podobnosti. Poleg tega ima znamka tožeče stranke nadpovprečen označevalni učinek zaradi intenzivne uporabe.